2. ลักษณะการประกอบธุรกิจ

> ประวัติความเป็นมาและการพัฒนาการที่สำคัญ

ปี 2516 ได้ก่อกำเนิดด้วยทุนจดทะเบียนเริ่มแรก 20 ล้านบาทจัดตั้งเป็นบริษัทจำกัด ต่อมาปี 2528
ได้เปลี่ยนแนวทางผลิตและจำหน่ายเฉพาะเฟอร์นิเจอร์ที่ทำจากไม้ยางพาราเป็นต้นมาถึงปัจจุบัน ในปี
2537 บริษัทได้จดทะเบียนเพิ่มทุนและนำหุ้นเพิ่มทุนเข้าจำหน่ายในตลาดหลักทรัพย์แห่งประเทศไทย
ในนามบริษัท แฟนซีวู๊ดอินดัสตรีส จำกัด (มหาชน) เป็นต้นมา และปัจจุบันมีโรงงานสาขาที่
1ตั้งอยู่ในจังหวัดสุราษฎร์ธานีอีก 1
โรงงานเพื่อผลิตเฟอร์นิเจอร์ไม้ยางพาราชุดเครื่องเรือนใช้ในห้องนอนโดยเฉพาะ ต่อมาปี 2542
บริษัท ได้ลงทุนเข้าถือหุ้นร้อยละ 99.99 ในบริษัทย่อยคือ บริษัทแฟนซีวู้ดอินเตอร์เนชั่นแนล จำกัด
ตั้งอยู่ที่จังหวัด สุราษฎร์ธานี
ดำเนินธุรกิจผลิตไม้ยางพาราแปรรูปอบแห้งและไม้ประสานจากไม้ยางพารา
โดยบริษัทย่อยนี้ได้รับการส่งเสริมจากสำนักงานคณะกรรมการส่งเสริมการลงทุน (BOI)
ปัจจุบันมีทุนจดทะเบียน 80 ล้านบาท ชำระเต็มมูลค่า

ปี 2548 บริษัทได้รับรางวัล BEST PERFORMANCE – Consumer Products จากงาน SET
Awards ติดต่อกัน 3 ปี ตั้งแต่ปี 2003 – 2005 เฉพาะปี 2005 ผู้บริหารของบริษัทได้รับรางวัล
Thailand Corporate Citizen of the Year อีก 1 รางวัล
ช่วงปลายปีบริษัทได้ซื้อที่ดินเปล่าบริเวณซอยคู่สร้าง จังหวัดสมุทรปราการ รวมเนื้อที่ 24-0-29 ไร่
จาก บมจ.กระจกไทยอาซาฮี ในราคา 45 ล้านบาท
เพื่อสร้างอาคารคลังสินค้ามาตรฐานสำหรับการขยายตัวของธุรกิจได้สร้างเสร็จเรียบร้อยและใช้เป็นสถานที่เก็บสินค้าสำเร็จรูปของลูกค้าในปี
2549

ปี 2550 บริษัทได้ขยายตลาดเฟอร์นิเจอร์ไปยุโรป
นับเป็นอีกทางหนึ่งเพื่อเลี่ยงการแข็งค่าของเงินบาทต่อสกุลเงิน ดอลล่าร์สหรัฐ
ช่วงปลายปีบริษัทเริ่มศึกษาและหาลูกค้าสำหรับตลาดไม้พื้นซึ่งบริษัทมีเครื่องจักรบางส่วนอยู่แล้ว
จึงได้สั่งซื้อเครื่องจักรบางตัวเพิ่มเติมโดยเฉพาะอย่างยิ่งเครื่องพ่นสียูวีเพื่อให้ครบวงจรการผลิตไม้พื้น
(Flooring)

ปี 2552 เพื่อเป็นการเพิ่มช่องทางในการแสวงหาผลกำไรจากการประกอบธุรกิจ
บริษัทฯได้มีโครงการนำเข้าสินค้าเฟอร์นิเจอร์จากต่างประเทศเพื่อเข้ามาจำหน่ายในประเทศไทย
โดยใช้สถานที่โกดังคู่สร้าง จัดตั้งเป็นบริษัทแฟนซีวู๊ดฯ สาขา2 ในชื่อ “แฟนซี เฟอร์นิเจอร์”
เป็นสถานที่ในการจัดเก็บและจำหน่ายสินค้า โดยได้ทำการเปิดตัวอย่างเป็นทางการเมื่อวันที่ 28
มกราคม 2553 ที่ผ่านมา

ปี 2553 บริษัทแฟนซีวู้ดอินเตอร์เนชั่นแนล จำกัด ได้เข้าถือหุ้น 100%
ในบริษัทแฟนซีวู้ดอินเตอร์เนชั่นแนล แอล แอล ซี จำกัด ซึ่งเป็นบริษัทฯ
จดทะเบียนในประเทศสหรัฐฯ ดำเนินธุรกิจด้านอสังหาริมทรัพย์และสนามกอล์ฟ

ปี 2554 บริษัทแฟนซีวู๊ดอินดัสตรีส จำกัด ( มหาชน )ได้ซื้อเครื่องจักรผลิตไม้ปาร์ติเคิลบอร์ดร์
จากประเทศเยอรมันเข้ามาติดตั้งที่โรงงานจังหวัดสุราษฎร์ธาณี
เพื่อทดแทนการหยุดสายการการผลิตที่โรงงานสมุทรปราการ

> ภาพรวมของการประกอบธุรกิจ

- บริษัท แฟนซีวู๊ดอินดัสตรีส จำกัด (มหาชน)
ประกอบธุรกิจด้านผลิตและจำหน่ายเฟอร์นิเจอร์ไม้ยางพาราประเภทถอดประกอบได้
และเฟอร์นิเจอร์ไม้ยางพาราประเภทกึ่งสำเร็จรูปจำหน่ายให้กับโรงงานเพื่อนำไปผลิตต่อ
โดยสินค้าส่วนใหญ่ของบริษัทส่งขายต่างประเทศ อาทิเช่น สหรัฐอเมริกาและประเทศในสหภาพยุโรป
ลักษณะของผลิตภัณฑ์เป็นชุดของใช้ในครัวเรือน เช่น โต๊ะอาหาร เก้าอี้
และชุดของใช้ในห้องอาหารและห้องรับแขก เป็นต้น

แต่ ด้วยในปี 2553 ที่ผ่านมาจากปัญหาภาวะเศรษฐกิจตกต่ำในประเทศสหรัฐอเมริกาและยุโรป
ประกอบกับค่าเงินบาทที่แข็งขึ้นอย่างมาก เมื่อเทียบกับสกุลเงินของประเทศคู่แข่งเช่นประเทศจีน
เวียดนามและมาเลเซียทำให้บริษัทฯ ที่ผลิตสินค้าเพื่อการส่งออกเป็นหลักได้รับผลกระทบ
รวมถึงปัญหาเรื่องต้นทุนวัตถุดิบที่ใช้ในการผลิตสินค้าเพิ่มสูงขึ้นมาก จึงส่งผลกระทบกับบริษัทฯ
เป็นอย่างมาก อีกทั้งภาวะการแข่งขันที่ค่อนข้างสูงในธุรกิจเฟอร์นิเจอร์ ทำให้บริษัทฯ
ไม่สามารถปรับราคาขายให้สูงขึ้นได้ ซึ่งตลอดเวลาที่ผ่านมาบริษัทฯ
ได้พยายามหามาตรการและวิธีการต่างๆ มาแก้ไขปัญหาดังกล่าวมา เพื่อให้บริษัทฯ
ยังคงสามารถดำเนินการต่อไปได้ แต่ก็ยังไม่สามารถแก้ปัญหาได้อย่างแท้จริง ทำให้บริษัทฯ
ไม่สามารถตกลงรับคำสั่งซื้อที่มีกำไรจากลูกค้าได้
และเป็นเหตุให้สายการผลิตที่โรงงานสมุทรปราการไม่สามารถเปิดดำเนินการผลิตได้ตามปกติเพราะต้นทุนในการผลิตไม่เหมาะสมกับราคาขาย
บริษัทฯจึงหยุดสายการผลิตที่โรงงานสมุทรปราการตั้งแต่วันที่ 1 มีนาคม 2554 จนถึงปัจจุบัน

เพื่อทดแทนรายได้จากการหยุดสายการผลิตที่โรงงานสมุทรปราการ
ทางบริษัทฯได้ปรับเปลี่ยนรูปแบบการดำเนินธุรกิจใหม่
โดยการรับคำสั่งซื้อที่พอมีกำไรเข้ามาแล้วนำไปว่าจ้างบริษัทภายนอกทำการผลิตโดยใช้วัตถุดิบทั้งหมดของบริษัท
และส่งออกโดยบริษัท แฟนซีวู๊ดอินดัสตรีส จำกัด (มหาชน)
ซึ่งต้นทุนในการผลิตจะน้อยกว่าการดำเนินการผลิตเองเพราะโรงงานขนาดเล็กสามารถผลิตสินค้าจำนวนน้อยได้
ทำให้บริษัทยังคงสามารถแข่งขันในตลาดเฟอร์นิเจอร์ได้
ถึงแม้ว่าปัจจุบันบริษัทฯจะหยุดดำเนินการในส่วนการผลิตเฟอร์นิเจอร์ที่จังหวัดสมุทรปราการ
แต่บริษัทฯก็ได้ซื้อเครื่องผลิตไม้ปาร์ติเคิลบอร์ดจากประเทศเยอรมันเข้ามาเพื่อผลิตไม้ปาร์ติเคิลบอร์ดออกจำหน่าย
ขณะนี้อยู่ระหว่างดำเนินการติดตั้งเครื่องผลิตไม้ปาร์ติเคิลบอร์ดอยู่ที่โรงงานในจังหวัดสุราษฎร์ธานี
นอกจากนี้บริษัทฯยังได้นำเข้าชุดครัวชั้นนำจากประเทศอิตาลีภายใต้เครื่องหมายการค้า ALLFORM
ITALIAเข้ามาจำหน่าย และบริษัทฯกำลังหาแนวทางการดำเนินธุรกิจอื่นๆ
ที่เหมาะสมเพื่อที่บริษัทดำเนินการแล้วจะได้รับผลประโยชน์สูงสุดและให้ผลตอบแทนที่ดีต่อผู้ถือหุ้น

- บริษัทย่อย(บริษัทแฟนซีวู้ดอินเตอร์เนชั่นแนล จำกัด)
ประกอบธุรกิจโรงงานแปรรูปไม้ยางพาราครบวงจรและผลิตไม้ประสานจากไม้ยางพาราพร้อมชิ้นส่วนเฟอร์นิเจอร์ส่งขายให้กับบริษัทแต่เพียงผู้เดียว

ทั้งนี้บริษัทและบริษัทย่อยได้รับการส่งเสริมการลงทุนจากสำนักงานคณะกรรมการส่งเสริมการลงทุน
(BOI) โดยมีรายละเอียดสาระสำคัญพอสรุปได้ดังนี้ :-

บริษัท แฟนซีวู๊ดอินดัสตรีส จำกัด (มหาชน)

สถานที่ตั้งสำนักงานและโรงงาน อำเภอพระสมุทรเจดีย์ จังหวัดสมุทรปราการ

ประเภทธุรกิจ การผลิตเฟอร์นิเจอร์จากไม้ยางพาราประเภท โต๊ะ เก้าอี้อาหาร

สถานที่ตั้งโรงงานสาขา

สาขาที่ 1 บริษัท แฟนซีวู๊ดอินดัสตรีส จำกัด (มหาชน)

จดทะเบียนก่อตั้งโรงงานสาขา เมื่อปี 2545 และได้รับการส่งเสริมการลงทุนฯ

สถานที่ตั้งโรงงานสาขา ตำบลท่าโรงช้าง อำเภอพุนพิน จังหวัดสุราษฎร์ธานี

ประเภทธุรกิจที่ได้รับการส่งเสริมฯ
การผลิตเฟอร์นิเจอร์จากไม้ยางพาราชุดเครื่องเรือนใช้ในห้องนอน

สิทธิประโยชน์ ยกเว้นภาษีเงินได้นิติบุคคลและภาษีเงินปันผลเป็นเวลา 8 ปี

ได้รับยกเว้นอากรขาเข้าเครื่องจักร

เปิดดำเนินการ เดือนตุลาคม 2546

สาขาที่ 2 บริษัท แฟนซีวู๊ดอินดัสตรีส จำกัด (มหาชน) สาขา 2

จดทะเบียนก่อตั้งสาขา เมื่อปี 2552

สถานที่ตั้ง ตำบลในคลองบางปลากด อำเภอพระสมุทรเจดีย์ จังหวัดสมุทรปราการ

ประเภทธุรกิจ ขายสินค้าประเภทเฟอร์นิเจอร์นำเข้าจากต่างประเทศ

บริษัท แฟนซีวู้ดอินเตอร์เนชั่นแนล จำกัด (ได้รับการส่งเสริมการลงทุน)

สถานที่ตั้งโรงงาน ตำบลท่าโรงช้าง อำเภอพุนพิน จังหวัดสุราษฎร์ธานี

ประเภทธุรกิจที่ได้รับการส่งเสริมฯ การผลิตไม้ยางพาราแปรรูปและไม้ประสานจากไม้ยางพารา

สิทธิประโยชน์ ยกเว้นภาษีเงินได้นิติบุคคลและภาษีเงินปันผลเป็นเวลา 8 ปีแรก รวมถึงการ

ลดหย่อนภาษีเงินได้นิติบุคคลในอัตราร้อยละ 50 เป็นเวลา 5 ปีถัดไปหลังจาก

พ้นกำหนดเวลา 8 ปีแรก และได้รับยกเว้นอากรขาเข้าเครื่องจักร

เปิดดำเนินการ ฉบับแรกเดือนมกราคม 2543 ฉบับที่สองเดือนกรกฎาคม 2547

สถานที่ตั้งโรงงานสาขา ได้รับการส่งเสริมฯ เฉพาะส่วนขั้นตอนการเลื่อยไม้ซุงท่อนยางพารา

สาขาที่ 1 ตำบลบ่อแสน อำเภอทับปุด จังหวัดพังงา

สาขาที่ 2 ตำบลท่ายาง อำเภอทุ่งใหญ่ จังหวัดนครศรีธรรมราช

ในส่วนของบริษัทย่อย คือ บริษัทแฟนซีวู้ดอินเตอร์เนชั่นแนล จำกัด
ดำเนินธุรกิจประเภทโรงงานแปรรูปไม้ยางพาราผลิตไม้ประสานและชิ้นส่วนเฟอร์นิเจอร์จากไม้ยางพารา
ผลผลิตส่วนใหญ่จำหน่ายให้กับบริษัทและบางส่วนส่งออกโดยตรง
ทั้งนี้ธุรกิจของบริษัทย่อยได้รับการส่งเสริมการลงทุนจากสำนักงานคณะกรรมการส่งเสริมการลงทุน
(BOI)

ในปี 2553 บริษัทแฟนซีวู้ดอินเตอร์เนชั่นแนล จำกัด ได้เข้าถือหุ้น 100%
ในบริษัทแฟนซีวู้ดอินเตอร์เนชั่นแนล แอล แอล ซี จำกัด ซึ่งเป็นบริษัทฯ
จดทะเบียนในประเทศสหรัฐฯ ดำเนินธุรกิจด้าน อสังหาริมทรัพย์และสนามกอล์ฟ

ปัจุบันบริษัทแฟนซีวู้ดอินเตอร์เนชั่นแนล แอล แอล ซี จำกัด ได้ทำธุรกิจด้านสนามกอล์ฟ
โดยสนามกอล์ฟ ตั้งอยู่เลขที่ 4127 Eaglemont Drive, Mount Vernon, WA 98273 มีพื้นที่
212.76 เอเคอร์ (คิดเป็น 531.90 ไร่) เป็นสนามกอล์ฟ 18 หลุม
(รายละเอียดเพิ่มเติมสามารถดูได้จาก ( www.eaglemontgolf.com )

> โครงสร้างรายได้ แยกตามประเภทธุรกิจ

  ------------------- ------------- ----------- -------- ------- -------- ------- -------- -------
  รายได้แยกตามประเภท   ดำเนินการโดย   สัดส่วนถือหุ้น   ปี 2552           ปี 2553           ปี 2554   

                                                ล้านบาท   ร้อยละ   ล้านบาท   ร้อยละ   ล้านบาท   ร้อยละ

  โต๊ะ                 บริษัท          -           311.58   35.46   300.27   32.34   6.03     1.35

  เก้าอี้                บริษัท          -           349.26   39.75   379. 76  40.90   5.57     1.25

  อื่นๆ                 บริษัท          -           35.51    4.04    42.80    4.61    74.02    16.60

  ไม้ยางพาราแปรรูปและ   บริษัทย่อย       100%        182.30   20.75   205.67   22.15   360.26   80.80
  ไม้ประสาน                                                                                 

                                    รวม         878.65   100%    928.50   100%    445.88   100%
  ------------------- ------------- ----------- -------- ------- -------- ------- -------- -------